LidanRubinov/Halacha-QA huggingface dataset:
שאלה: הרבנות הראשית: ב"ה הרב מה שלומו? לעניות דעתי יש מספר דברים שקשה לי אם הגישה שהרב הציג הבוקר והסביר אותם 1)לדעתי כל הניסיון להציג את הרב עובדיה כתמים ש"עובדים" עליו נובעת פעמים רבות מפחד. הרי מסופר שהספר של הרב סתיו היה אצלו,שהרב קרוב מאד לרב עמר ושוחח אתו על כך ולכן הגיוני ששמע כמה נקודות מצד אחר. וכן הרב עובדיה שפוסק שמותר ללכת לגן חיות רק מכיון שניתן לברך על הקוף לעומת רב שמקדש את תרבות הפנאי, או הרב עובדיה שכותב שעיתון חילוני אסור והוא לכן מוקצע בשבת יתנגד לרב שקורא רומנים חילונים ואני לא מבין למה לא נימק הרב סתיו את סלדתו מהכותבת(יוכי ברנדס) שמשניאה את הדת ובזה לגדולי האומה והוא אומר שהוא אוהב את ספריה ולא מנמק בעיתון שקוראים אותו אנשים רבים שהוא מדלג על הקטעים הלא צנועים, ומזועזע מהלעג בספריה על גדולי האומה זה תמוה לי מאד, ויש עוד מספר גישות של הרב עובדיה שמי שמכיר אותם לעומת הרב סתיו יבין את הגישה שלו כלפיו. 2)הבוקר הבנתי מהרב ברדיו שעיקר או חלק ניכר מהבעיה היא פסילת רבנים את הרב סתיו. הרב סתיו התבטא גם בלשון קשה נגד רבנים אחרים, ותקף בחוזקה וגם השבת מלחמה או אמירות שאני לא מגיב על הכפשות של רבנים מושכות אש גדולה, כמו כן אם הרב סתיו שאמר לפני שנתיים שהוא לא מתמודד בכלל היה פורש ותומך ברב אריאל היה פה בהרבה קידוש ה וגם אם החוק לא היה עובר הוא היה חוזר להתמודד כמו האחרים, ולצערי זה שהוא לא פרש היה המקרה שבגללו נהייתה המריבה הגדולה ביותר. ודא"ג אם היה פורש וחוזר היה לו לדעתי הרבה יותר סיכוי להיבחר בניגוד לעכשיו שלדעת רבים אין לו סיכוי כלל ואולי כדאי שיפרוש. לדעתי לא נכון להציג צד אחד אחראי לשנאה הרבה יותר מהצד השני וגם העיסוק בסוגיה לא משנה מצד מי גורמת בד"כ להמשך הויכוח
תשובה: א. אני לא בטוח שהשאלה צריכה להיות מופנית אלי. נראה לי ששמעת מישהו אחר ברדיו ולא אותי, כי מה שאת מביאה בדברייך לא נאמר על ידי, ולא משהו שדומה לזה. ב. מעולם לא אמרתי שהרב עובדיה תמים ושעובדים עליו. אני חושב שאמירה כזו היא ביזיון גדול, ואני לא מבזה אנשים. בשום מצב. בשום תנאי. ג. אני לא יודע מה הוא יודע על הרב סתיו ומה לא. כל שאני יודע הוא שהוא עצמו אמר שהוא לא פגש את הרב סתיו הי"ו. ד. אין ספק שיש מחלוקת בין הרב סתיו לרב עובדיה. איני מכיר נושא אחד ביהדות שאין בו מחלוקת. מה שנאמר כלפי הרב סתיו אינו מחלוקת. מה שנאמר כלפיו הוא דברים שאסור בשום מצב ובשום תנאי ובשום הקשר ובשום מחלוקת   להיאמר. ה. מי שטוען שהרב סתיו התבטא בלשון קשה נגד רבנים אחרים   צריך להוכיח את דבריו. אני לא מכיר. בכל מקרה, אם זה קרה   זה לא ר. איני רואה טעם להמשיך ולדון מה היה אז ומה הסיכוי ומה כן ומה לא. אין בזה טעם של ממש. נראה לי שזו קצת חוצפה להציע לו לפרוש בשל שיח שנאה שבשום אופן לא הוא יצר.
שאלה: עבודה בשבת: הרב האיש שלי מתעניין בעבודה בחברת בקרת הרמזורים בירושלים. העבודה מצריכה לעתים גם משמרות בשבת, רציתי לדעת האם יש היתר הלכתי לכך, ועל מה הוא מתבסס. (אני לא יודעת אם יש בדבר פיקוח נפש שמצדיק חילול שבת)
תשובה: אני לא רואה כיצד ניתן למצוא הצדקה לחילול שבת בעבודה זו.
שאלה: לאמצליחח: אני נופל כל כמה זמן לאתרים אין פתרון סופי? המלצה על ספרים?
תשובה: ודאי שיש פתרון: 1. תשים בבית אינטרנט רימון מסונן. 2. תשים את המחשב בסלון בבית. 3. תגלוש רק כשיש מישהו לידך. 4. אל תגלוש באמצע הלילה. 5. תתפלל ל-ה  לפני הגלישה שיעזרך לעלות ולא לרדת, לקום ולא ליפול. 6. תלמד הרבה תורה. 7. תלמד את הספר אשיב ממצולות של הרב יהושוע שפירא. ברכה והצלחה.
שאלה: איך אומרים לקב  ה.: כבר כמה זמן שאני מסתובבת עם שאלה שקצת מציקה לי, אשמח אם תוכלו לענות לי. איך אומרים לקב"ה?? חוץ מבתפילה שאפשר. איך אפשר להודות לה על דברים טובים שהוא נותן לי?
תשובה: לך! שאלת שאלה נפלאה וחשובה מאוד, הנושא הזה של הודאה לקב"ה הוא נושא חשוב והוא אחד מיסודות שלנו בעבודת ה, וטוב שיש אנשים כמוך שיודעים להעריך ולהוקיר טובה ו לקב"ה על כל מה שהוא נותן לנו. שבח על מעשיו להתבונן, לומר ולספר על נפלאות מעשיו של הקב"ה, בטבע, בהיסטוריה, בחזרת עם ישראל לארצו, ובהשגחה פרטית עלינו שכמה שהקב"ה משפיע עלינו ונותן לנו ולפרסם את זה לאחרים, וזה גם נקרא להודות, זה גם הכרת הטוב כלפי בורא עולם. הוספה במעשה טוב ובמצוות לקבל עלינו ללכת בדרכיו, לתת לעצמינו תחושה שבמעשים שלנו אנו מודים לקב"ה, כהכרת הטוב, על כל הטוב שה  מביא לנו ולכן אפשר לקבל על עצמינו איזה מעשה טוב איזה תוספת בהידור במצוות, יותר להתחזק באיזה מצווה שקשה לי אתה, או שאני יותר מחובר אליה. לומר במילים שלך תמיד אפשר להגיד במילים שלך, למשל, אבא שבשמים על כל הטוב שאתה נותן לי, על כל מה שיש לי, שיש לי אוכל חם כל יום,בגדים יפים, מקום לימודים, משפחה חמה ואוהבת, חברות, כשרונות, ערכים, תכונות, רצונות, שפע של מידע וזמינות, שנתת לי כוח ואמונה להאמין בעצמי, שמחת חיים וכוח להמשיך ולהודות לך וטוב להוסיף גם תפילה לעתיד, שיוסיף להיות טוב. על ידי כתיבה אפשר להודות גם בכתיבה במחברת מיוחדת, בהשתפכות הנפש לריבונו של עולם, וכל מה שעולה על לבך תכתבי בחופשיות גמורה ובמילים שלך. על ידי תפילה בתפילת עמידה תכווני במודים ובכל ברכות ההודיה, ואפשר גם לקרוא ולהתבונן בנשמת כל חי, שכתוב בו, ואילו פינו מלא שירה כים ולשוננו רינה כהמון גליו.. אין אנו מספיקין להודות לך. על אחת מאלף אלפי אלפים ורוב ריבי רבבות פעמים הטובות נסים ונפלאות שעשית עמנו ועם אבותינו. שנזכה תמיד להודות לה  שזו היא מעלה גדולה עד מאוד! בהצלחה חן chencorcos gmail.com
שאלה: נטילת ידיים - היכן מצווים?: אנו מברכים "על נטילת ידיים" כאשר אנו יוצאים מהשרותים ולפני אכילת סעודה. רציתי לדעת היכן אנו מצווים לכך מן התורה שבכתב. ב
תשובה: לך בתורה יש ציווי  לא תסורו ימין ושמאל מכל אשר יורו לך  מכאן חובה מהתורה לשמוע בכל חכמים. נטילת ידים היא תקנת חכמים ואינה כתובה בתורה דוד לוי
שאלה: סידור גבות: האם מותר לבן לסדר גבות (ליופי) אם זה מפריע לו?
תשובה: לא, כיוון שזה כמעט ולא מצוי בין גברים יש בזה לא ילבש
שאלה: האם יש איסור על מגורים לבד: היה לנו דיון, ביני לבין חוזר בתשובה נוסף, האם יש איסור הלכתי לגבר או לאישה לחיות לבד? מה המקור? ב
תשובה: השאלה שצריך לברר כדי לענות, היא מה המטרה של המגורים לבד. באופן עקרוני לא טוב להיות לבד. הגמרא אומרת שהשיעמום מביא לבטלה שמדרדרת את האדם לחטוא. בנוסף, העובדה שיש לאדם בית משלו שלא נכנסים אליו אנשים אחרים, עלולה לגרום לו להיכשל באיסור ייחוד עם נשים, ואף באיסורי עריות חמורים יותר. לכן, אם הסיבה היא נוחות בלבד, והאדם משתמש בבית רק לצרכים הבסיסיים (שינה, אכילה, עבודה וכד ) - מותר. אם לעומת זאת הבית משמש כמקום לשהייה בו שעות ארוכות שלא לצורך מוגדר, כמקום לחיי זוגיות וכד  - אסור. אריאל (המשיב אינו רב)
שאלה: בת כהן: לכבוד הרב, האם לבת כהן, מותר להיות עם יהודי שבעברו היה עם גויה?
תשובה: כן.
שאלה: שינוי שם- אורית: מילדות לא שלמה עם שמי ומאז למדתי את היתרונות והחוזקות שלו:) נקראתי על שם סבתא שנפטרה צעירה, השם הוא תרגום של שמה. מאחר ואני עדיין רווקה ושנים שמעתי שאומרים שהסיומת ית אינה טובה. לא רוצה לשנות את שמי אך אולי יועיל להוסיף שם? יש המלצות לשמות מלאי בטחון ומזל טוב לבנות? המון :) אורית:)
תשובה: אורית בענייני שמות, אמנם יש דעות שהשם קובע את גורלו של האדם, אבל עיקר גורלו של אדם נקבע על ידי מעשיו והתנהגותו. לכן, אינני ממליץ על שינוי שם, אלא אם כן את מעוניינת בשם חדש שימצא חן בעיניך. ברכה והצלחה
שאלה: יום טוב שני בחו ל: אני שליח של הסוכנות בחו ל ואשמח לדעת איך עלי לנהוג ביום טוב שני פה בגלות??? ואשמח למקורות לפסיקה
תשובה: ההלכה הנוגעת לעניין זה היא "נותנים עליו חומרי מקום שיצא משם וחומרי מקום שהלך לשם. זוהי הלכה שמקורה במשנה (פסחים ד  א ) והיא נפסקה להלכה בשו"ע בעניין זה - באו"ח סימן תצ"ו סעיף ג. הלכה למעשה עליך לשמור את איסורי המלאכה של יום טוב בכל דבר שא"א לעשותו בדרך מותרת, ושמקים רעש או נראה החוצה (מדיני מראית עין). לכן אפשר להדליק ולכבות אורות מפני שהרואה יחשוב שזה ע"י שעון שבת, וכן לבשל בדרך הרגילה, אך אין לכבס, לראות טלויזיה וכד. לגבי תפילין באיסרו-חג יש להניח בבית. כמו כן בחול המועד כשאתה מתפלל תפילת חול (המועד.) השתדל שזה לא יבלוט שאתה מתפלל תפילה שונה כמובן שאין היתר ליסוע ברכב וכדומה אם נסעת לפני יום טוב למקום שאין בו יהודים כלל, אינך צריך לשמור יום טוב שני שלמה הכט (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: להקניט ולקלל: האם מותר לי להקניט ולקלל את היצר הרע אם זה עוזר לי להתגבר עליו?
תשובה: עיקר הכרעת היצר הרע הוא בריבוי עסק התורה בעמל ובהבנה מה עומד בשורש בקשת היצר, ולקחת ממנו את השבי הטוב שבו ולסנפו לעבודת ד. קללות וכד  לא שייכות לזה אלא העמקה ביצר ועילויו. אל תתחר במרעים כי כחציר מהרה ימלו וכירק דשא יבולון, ועוד מעט ואין רשע והתבוננת על מקומו ואיננו. בהצלחה
שאלה: למה אתה חושב שאסור לירות בנשות הכותל?: לכבוד הרב לפני כשבועיים נשאלה באתר זה שאלה האם מותר לירות בנשות הכותל. הרב בחר לענות על השאלה הזאת בצורה אגרסיבית ואף התלונן למשטרה על שואל השאלה. לי זה נשמע מאוד צורם. מדוע אסור לירות בנשות הכותל? לכאורה יש בזה גדר קיום מצווה של "קנאים פוגעים בו"? הרי הן מנסות לערער את כל יסודי הדת ולכאורה צריכה להיות מצווה על כל אדם מישראל כדברי הרמב"ם "לאבדו מן העולם".! אני חושב שמענה לא מספק מבחינה הלכתית לא יוכל להוות תשובה לשואל תמים שרוצה לדעת מה ההלכה ולא מהי תפיסת העולם של הרב.
תשובה: אני מאמין ומקוה שאינך שואל למעשה, אלא רק כדי להתלמד בעלמא. כפי שכתבתי בתשובתי, רק בי"ד של כג  יכול להכריע אדם למיתה בעדים כשרים וע"פ חוקי התוה"ק, ולא כל אחד עושה דין לעצמו ויורה באנשים. ואמנם יש ארבעה יוצאי דופן- מי שהמלך הכריע להורגו, או מי שבי"ד הכריעו להורגו, שלא בדין אלא מצד גדרת פרצות הדור (רמב"ם רוצח ושמה"נ פ"ב). ומקרה שלישי הוא בעבירות מסויימות שבהן הותר לקנאים לפגוע בעבור עליהן- הגונב כלי שרת מן המקדש, והמקלל בקוסם, והבועל ארמית. ונוסף אליהן כהן המשרת בטומאה שפרחי כהונה פוצעין מוחו חוץ לעזרה, כמבואר ברמב"ם סנהדרין יח ו. מקרה רביעי הוא בשעת מלחמה ששם יש היתר להרוג כדי להכריע את הקרב גם במחיר חפים מפשע אם אין ברירה. שאר העוברים עבירות, אסור לאדם לפגוע בהם, אלא בפסיקת בי"ד של כג  בעדים כשרים, או ברשות בי"ד או מלך כגדירת פרצת הדור. כאמור, מבחינה אמונית באר הרב זצ"ל באגרת תקנ"ה שבימינו אלימות לא שייכת להכרעת המערכה מול החילוניות, וכן מול המינות הרפורמית (במכתבו ליהודי ארה"ב המתבוללים), אלא ריבוי תורה וירא"ש ואמונה בסגולתם של ישראל שלא יכנעו לדת החדשה הזו אלא ימשכו וירוצו אחרי דבר ד  של תושב"ע. באלהים נעשה חיל והוא יבוס צרינו, בריבוי אורה של תורה.
שאלה: שינוי שם פרטי: הורי קראו לי בשם פרטי קצת מסורבל, 4 שמות (ע"ש סבא) לי קצת קשה עם זה. האם מותר לי לשנות את שמי לשם היחיד בו אני משתמש ביום יום? ואם כן, איך עושים את זה? ויישר כוח,
תשובה: מותר, אך ראוי מאד להמנע מכך. תעלה לתורה בשם החדש, ותשנה את תעודת הזהות. כאמור זהו צעד שאינו מומלץ במקרה כשלך. בהצלחה
שאלה: סרטים: איזה בעיות יש בהליכה לסרט בקולנוע (אם יש) ואם אפשר בעמקות ובפירוט. מראש!
תשובה: סרט שיש בו תמונות או סצנות לא צנועות עובר על גירוי היצר, אפשר ליחס לזה עוד סעיפי איסור כמו "ולא ייראה בך ערוות דבר"
שאלה: לשון הרע?: מאז ההתבטאות של הרב עובדיה יוסף במוצ"ש האחרון כנגד הרב סתיו - אין לי מנוח. אני לא מצליח להבין מאיפה שאב הרב את כח ההיתר לומר את מה שאמר על הרב סתיו. האם זה לא נחשב לשון הרע, או אפילו הוצאת שם רע?? מתוך הידע שיש לי בהלכות לשון הרע התבטאות שכזו כנגר יהודי אחר ועוד בפומבי היא לשון הרע גמור ואולי אף הלבנת פנים. אני מבין שהרב עובדיה הוא אוטוריטה עליונה בעולם הרבנות, ותלמיד חכם עצום, ודווקא בגלל זה ההתבטאות שלו פשוט לא נותנת לי מנוח. האם יש התר לרב במעמדו של הרב עובדיה יוסף לומר את מה שאמר? אודה על תשובתכם, שמואל.
תשובה: כמוך, גם אני מרגיש חוסר נוחות וקצת בלבול נוכח הדרשה של הרב עובדיה יוסף. אין ביכולתי להסביר את דבריו, ומהיכרותי את הרב סתיו יודע עד כמה טעה הרב עובדיה בדבריו. לאורך התנ"ך אנו רואים דמויות גדולות ועצומות שנופלות בחטאן, והגדלות הכי רצינית שלהם היא ביכולת שלהם לעשות תשובה. העובדה שגדולים נופלים אינה מפתיעה, וגם ח הורו לנו שכל הגדול מחברו יצרו גדול הימנו. דווקא היום, צום י"ז בתמוז, הוא זמן טוב לאחל שנזכה כולנו לשוב בתשובה שלמה על חטאינו, הן בין אדם למקום והן בין אדם לחברו. אריאל (המשיב אינו רב)
שאלה: הוספת אויר לכדור בשבת: לרב רציתי לשאול אם יש לי כדור משחק בשבת שרובו מלא אויר וחסר לו קצת אויר האם מתר לי למלא אותו בעוד קצת אויר? ואם אסור איזה בדיוק סוג מלאכה אסורה יש פה?
תשובה: יש אוסרים ויש מתירים. במקרה שזו רק הוספת אויר יש עוד מקום להתיר. עיין בהרחבה
שאלה: כשרות תרופת טאמס: עליכם רציתי לדעת האם הטמס תרופה נגד צרבת בטעם טאמס היא היחידה הכשרה? ראובן ליפשיץ
תשובה: הטעם הכשר הוא - מנטה. www.kosharot.co.il
שאלה: שינוי שם: לכבוד הרב, ברצוני לשנות את שמי מלירן לאלירן, האם אתה ממליץ לי לשנות את שמי? תאריך הלידה שלי הוא: כא בטבת תשמט, 29.12.88, בשעה 02:40 לפנות בוקר. ושבוע טוב.
תשובה: בענייני שמות, אמנם יש דעות שהשם קובע את גורלו של האדם, אבל עיקר גורלו של אדם נקבע על ידי מעשיו והתנהגותו. לכן, אינני ממליץ על שינוי שם, אלא אם כן השם החדש מוצא חן בעיניך.
שאלה: שמירת ברית: ביום חמישי הקודם לצערי שוב נפלתי בפגם הברית אחרי כמה ניסיונות ונפילות אבל בכל השבוע שעבר (שבו שמעתי מוסר על הברית והעיניים) לא היה לי שום ניסיון (חוץ משניים קטנים וממש קלים) מה זה אומר?
תשובה: אתה במלחמה. בכל מלחמה יש קרבות שבהם מצליחים (כמו השבוע) יש לעיתים הצלחות של האויב. אנחנו מעונינים להפוך את ההצלחות הזמניות לנצחון כללי, לשם כך צריך סבלנות. דווקא בשעה של סיכום חיובי וסיפוק, תאסוף כוח להתמודד עם כשלונות שאולי יבואו. לא תבהל ולא תרתע גם אם תהיה נפילה. תקום עם הרבה כוח ותמשיך להתגבר. השבוע הזה מוכיח לך שאתה מסוגל להתגבר ולנצח - גם אם יש קשיים ואפילו כשלונות בדרך - למרות הכל, ממשיכים ומתקדמים. בסוף מנצחים!
שאלה: אם  רשע וטוב לו  אז כדאי להיות רשע: כבודו! רציתי לשאול האם זה נכון: "צדיק ורע לו, רשע וטוב לו"? ואם כן, אז יבחר כל אדם שרוצה לחיות טוב ובכבוד להיות רשע כדי שיהיה לו טוב. כך כל אדם יבחר בדרך שנראית לו טובה על פי ראות עיניו ויהיה מאושר. לא צריך הרבה חוכמות בשביל זה.
תשובה: את מערבבת בין  טוב  ו- רע  ובין  אושר. גם הצדיק שרע לו במצבו החומרי, הוא יודע מה דרכי ד  ולכן מה שרע לו לא פוגם ביכולת שלו להיות מאושר ברוחו. הרשע שטוב לו הוא מצליח בעולם החומרי - אבל בתוכו הוא יודע שהוא רשע, שד  לא אוהב אותו, וגם הבריות מתעבים אותו לכן קשה לו להיות מאושר. אפשר לסכם ולומר: גם אם יש מצב ש- צדיק ורע לו   רשע וטוב לו, זה נכון לענייני הצלחה חומרית, אבל האושר קשור לתפיסה הרוחנית - רגשית של האדם את עצמו. כאן חייבים לדעת שרק הצדיק הוא המאושר ולרשע אין אושר.
שאלה: בירור כשרות מסעדה: בעזרת ד הוזמנו למסעדה בשם "גבריאלה" בירושלים רצינו לברר את רמת הכשרות והפיקוח.
תשובה: בכל שאלה כזאת יש לדבר ישירות עם המשגיח של בית העסק או עם אדם ממחלקת הכשרות של המועצה הדתית שנותנת שם כשרות.
שאלה: תפילת שחרית מאוחרת: איך זה בדיוק שיש מניינים אחרי השעה של סוף תפילת שחרית הרי הזמן של התפילה נגמר בסיבות השעה עשר וחצי לפי זמן הגר"א, אז איך? מה לא אומרים שמונה עשרה? או שמניחין תפילין ואומרים רק שמע ישראל הפרשיות וזהו כי שמעתי אותם אומרים את ברכות השחר. ואחכ גם את עלינו לשבח לא הבנתי וזה בבירור לא מנחה. איך זה שהם מתפללים?
תשובה: מותר להתפלל בשעה זו, אך לא מקבלים שכר תפילה בזמנה, ולא זמן קר"ש בזמנה
שאלה: הכשרת סכין קרמית: האם ניתן להכשיר סכין המצופה בציפוי צבעוני (סכין קרמית) ע"י הגעלת כלים?
תשובה: כדי שסכין יאסר צריך שישתמשו בו בכלי ראשון, למשל אם מדובר בסכין בשרי שחותכים עליו בשר על האש, אם יערבו אתו תבשיל חלבי אז הסכין יאסר. לכן, בדרך כלל סכינים לא נאסרים עד כדי הצורך בהגעלה, אלא מספיק בניקיון יסודי. על סכין קרמית יש דיונים בין הפוסקים כיצד לדון אותה האם הוא כלי חרס או כלי אבן. כרגע, נראה שיש להקל בה ככלי אבן וניתן להגעילה אם יש צורך. ברכה והצלחה. ירון דוראני.
שאלה: מכסה פלסטיק של המיקורגל: בטעות חיממנו במיקרוגל עוף עם מכסה הפלסטיק שאנחנו מכסים איתו דברים חלביים. מה דין מכסה הפלסטיק? מראש.
תשובה: להגעיל אותו במים רותחים
שאלה: אישה ציצית: מדוע אישה לא מחויבת בציצית?
תשובה: זו מצוות עשה שהזמן גרמה שנשים פטורות ממנה, עיין קידושין לד-לה
שאלה: איך אתה באופן אישי מצליח לאהוב את ה  וליראה ממנו?: הרב, איך אתה באופן אישי מצליח גם לאהוב את ה וגם ליראה ממנו?
תשובה: ללמוד תורה בעמל השכל, להתפלל בעמל הלב, להעמיק באמונה בעמל הנשמה. אם יש סיעתא דשמיא, מצליחים כך לאהוב את ד  ולירא ממנו. הלואי שנצליח. בהצלחה
שאלה: עזרה ברצון ללמוד תורה בקדושה וטהרה: מה אעשה כנגד היצר הרע כדי שאני יוכל ללמוד בחופש כמה שעות בבית מדרש מאשר אתבטל בבית?
תשובה: ללמוד מעט מוסר ואמונה לפני כל לימוד, כגון מסילת ישרים וספר אורות התורה. לקבוע עיתים קבועים ללימוד, ולא לזוז מהם, אך לעשותם באופן שלא יכבידו עליך מאד בחופש אלא יאירו אותו. בהצלחה
שאלה: איך נראתה ההלכה בימי התנך?: כשלומדים התנ"ך יש לי תחושה שעם ישראל היה חיי בצורה שונה לגמרי מהחיים שלנו היום. אולי התרחקנו מהמסר המקורי? מה הם היו לומדים? מה עם התפילות? עם החגים? עם ההלכות? איפה הרבנים? תפיסת חיים אחרת לגמרי: למה? לדוגמא : בזמננו כדי לשמור שבת כהלכתא זה דורש שנים ללמוד הלכות שבת בשולחן ערוך. מה היה השמירת שבת שלהם בלי משנה, בלי תלמוד, בלי שו"ע? אני רואה שינוי משמעותי אחרי בית המקדש הראשון. ב
תשובה: חלק מהמציאות ההלכתית נשמרה כבר אז ע"י מסורת ממשה בעל פה. חלק נשמרה ע"פ תושב"כ. חלק נשמרה ע"פ הבנת התורה בכל דור ע"י בית הדין שלו. בימינו כלל ישראל קיבל הכרעת תושב"ע שבגמ, ולכן יש לזה תוקף לכולנו. אך בחלק מהגזירות והתקנות וגם בחלק מהלימודים במידות שהתורה נדרשת בהן (אך לא במסורת סיני בע"פ ובכתב), אכן היו שינויים לפני הכרעת הגמ  והמציאות אז היתה שונה בשל מחלוקות בין בתי הדינים דאז, כגון מחלוקת האם מואביה יכולה לבוא בקהל ד, האם לאכול עוף בחלב, תקנת ברכות שמונה עשרה ועוד. בימינו אנו מקיימים את ההלכה שמורכבת מתושב"כ, מסורת מסיני, לימודים של תושב"ע במידות דרישת התורה בגמ, תקנות וגזירות. כך קיבלו עליהם כלל ישראל ע"פ גדוליהם, וזו הכרעת רבש"ע בהשגחתו עלינו, ההלכה היא רצונו.
שאלה: עבודה בשבת ככונן הייטק: הנני חילוני אך משתדל שלא להתעסק עם כסף בשבת. הנני עובד הייטק וכחלק מעבודתי הנני עובד בעבודת משמרות (כוננות לתקלות ציוד תקשורת) הדבר גם כולל עבודה בשבת. אני מקבל כסף על היותי כונן בשבת ובמידה ויש תקלה אני מקבל על השעות שעבדתי בנוסף. שאלתי מתחלקת לשניים האם בזה שאני כונן ובמידה ולא קיבלתי שום קריאה (לא עבדתי) זה נכשב עבודה בשבת? והאם כשקיבלתי קריאה האם זה נחשב עבודה בשבת?
תשובה: אסור להיות כונן שבת, ואסור לעבוד בשבת. אלא אם מדובר בעבודה מצילת חיים. חזק ואמץ בשמירת השבת
שאלה: הריון, צומות וחילול שבת בעקבות לידה: אני מתחילה ב"ה את החודש התשיעי להריוני ורציתי לשאול מספר שאלות בהקשר זה- 1. האם עלי לצום את צום י"ז בתמוז (אהיה אז בשבוע 37)? 2. האם עלי לצום את צום תשעה באב (אהיה אז בשבוע 40)? ושאלות נוספות הקשורות להריון אך לא לצומות ומתבססות על העבודה שלי ולבעלי אין אוטו ושאני רוצה שבעלי ושאימא שלי ילוו אותי בלידה- 1. אם הצירים יתחילו בשבת- האם מותר לי להתקשר לאבא שלי שיבוא לקחת אותי לבית החולים? (ושיביא את אימא שלי שאינה נוהגת איתו) 2. אם יהיה לנו רכב עד אז והלידה תתחיל בשבת- האם מותר להתקשר להורים שלי כדי שאבא שלי יביא את אימא שלי לבית החולים או האם מותר לעבור עם האוטו דרך בית הוריי ולקחת את אימא שלי איתנו? 3. במידה והתשובות ההלכתיות לשאלותי הינן שליליות ואימא שלי לא תוכל ללוות אותי בלידה אם היא תתקיים בשבת- האם יהיה ניתן להתקשר אל ההורים שלי שיפעילו כמה קשרים עם רופאים במהלך השבת במקרה ונזדקק לכך? ב שלומית.
תשובה: שלומית אינך צריכה לצום לא בי"ז תמוז, לגבי ט  באב   אם את מרגישה טוב והצום אינו מסכן אותך או את העובר   את יכולה לצום, מכיוון שהחשש הוא בדרך כלל, שצום מקדים לידה, אולם בשבוע כזה   אין בעיה. כל זאת, בתנאי שאת מרגישה טוב, שאם לא כן, מכיוון שהצום אינו מן התורה   את יכולה שלא לצום. בקשר לשבת: אמא שלך יכולה לבוא איתך, כשם שבעלך יכול לבוא, מכיוון שאין בזה חילול שבת מיוחד עבורם. לכן, אם אין לכם רכב   ניתן להתקשר לאביך, שיקח את כולכם לבית החולים. אם אתם נוסעים ברכב אחר, ניתן לאסוף את אמא שלך. הדבר דומה להחלטה ללדת בבית חולים מסוים גם אם הוא רחוק מבית חולים אחר הקרוב לביתך. הדבר מותר להלכה, מכיוון שליולדת יש יותר ביטחון בבית חולים מסוים. כך גם, תוכלי לעבור ולקחת איתך את אמא שלך, מכיוון שהדבר יוסיף לבטחונך בלידה, והנסיעה אינה מיוחדת עבורה. ושיהיה בשעה טובה ומוצלחת. רוב ברכות.
שאלה: לחיות: למה חייב לחיות?
תשובה: ב"ה, החיים זו מתנה גדולה שה  נתן לאדם, לא תקבל אותה? לפעמים קשה מאוד לאדם אז הוא לא רואה טעם לחיים, אם הוא מתגבר על כך הוא רואה את האושר הגדול בחיים, והא רוצה מאוד לחיות לשמוח ולשמח אחרים. לפעמים יש בעיה של מחשבות אובדניות ואז זה דבר שאפשר לטפל בו - פונים קודם לרופא משפחה. דני ארגמן 052-7710491
שאלה: מוזיקה בשבת: אני ואשתי שומרים שבת והתארחנו בשבת חתן של בן דודי בלא ידיעה שתיהיה מוזיקה. כיצד היה עלינו לנהוג??
תשובה: עיין תשובה רחבה בנושא
שאלה: האם ייתכן שלאדם הראשון היו הורים?: לכבוד הרב. אבא של חברה חילונית שלי החל לקרוא בתנ"ך. הוא התחיל בקריאה תמימה בספר בראשית וכשהוא הגיע ל"על כן יעזוב איש את אביו ואת אימו ודבק באשתו והיו לבשר אחד" הוא אמר לבתו שלפי הפסוקים משתמע שלאדם הראשון היו הורים. וזה לא ייתכן לפי סיפור הבריאה. או שכן? כלומר ברור לי שיש כאלה שמפרשים את זה כעניין עתידי ושהאדם הראשון היווה דוגמא לדבקות הראשונית הזו וברור שלו לא היו הורים אבל לשאר האנושות כן יהיה. אבל האם אין מקום לפי הפשט לפרש כמותו? ואם כן איך זה מסתדר? מראש
תשובה: ברור שלאדם הראשון לא היו הורים. הפלא של הזוגיות של אדם הראשון, שמתווה דרך לכל האנושות כיצד לבנות את הזוגיות שלהם, אכן בנויה על תהליך מקביל, של דבקות בזוגיות, יחד עם עזיבת ההורים, אך אין זה אומר שגם לאדם הראשון היו הורים. ממנו אנו לומדים את הדבקות בבת הזוג.
שאלה: נשמת תוהו ותיקונה: לכבוד הרב. לפי מה שהתבוננתי במציאות ראיתי שיש שני סוגי אנשים כאלה שהם יש כאלה שהם אין. אני מרגישה מהאין. ריקנות פנימית תמידית. וחוסר בשמחת חיים, לא אוהבת את העולם הזה. הבנתי שיש אלוקים, ואין כלום חוץ ממנו, אפשר כבר את העולם הבא? תחושות תמידיות כאלה. הבנתי שזה קשור לתוהו ובוהו. ושאני צריכה לבנות כלים כי אורות דתוהו זה יש לי. מה זה בעצם הכלים האלה? להיות מעשית יותר? להתחבר למציאות יותר? לא אוהבת אותה. היא אפורה ומשעממת. מן הסתם שאני נמשכת יותר לנושאים ה"אקזוטיים" ביהדות ופחות להלכה. יותר בינה פחות דעת. זה קשור לא? אני מבינה שמן הסתם אם הקב"ה הוריד את נשמתי לעולם יש לי עבודה לעשות פה ואני לא רוצה לצאת כנגדו אלא לעשות רצונו, איך אני עושה את זה עם התכונת רוחניות יתר הזאת שלי? שני הסוגי אנשים גם היש וגם האין אמורים להגיע למטרת העל עבד השם אני אמורה להתחבר לחיים והם אמורים להתחבר לרוח זה העניין? האם בנאדם צריך ללכת עם מה שהוא טוב בו, או שברגע שהוא זיהה שהוא חלש במשהו ירכז כוחות דווקא לעבודה על החסר? כל הקושי של האנשים בעולם הזה זה להכיל את המורכבות הזו של שני ההפכים שמהווים שלמות אחת בעצם? רבה
תשובה: אני מצטט מהדברים שהזכרת - אלו מושגים חשובים וידועים אבל השימוש שאת עושה בהם מעיד על כך שאינך מבינה אותם באופן מדוייק, לכן במקום לסייע לך להבין את עצמך, הם מבלבלים אותך. "נשמות התהו והתיקון" "יש אלוקים ואין כלום חוץ ממנו" "כלים ואורות" "אורות דתהו" "בינה ודעת" "עבד ד " "הפכים שמהוים שלמות" עשי לעצמך טוב ותעזבי את כל המושגים הללו. הם לא מתאימים לך כדי להבין את עצמך (את יכולה ללמוד אותם כחומר עיוני אבל לא ככלים להבנת עצמך). תקשיבי לעצמך, לא במילים רוחניות גדולות (ומבלבלות) אלא במילים פשוטות, המילים הפרטיות שלך. תקשיבי לעצמך היטב ותנסי לחוש את האמת שלך במילים שלך - כך תוכלי לדייק ולהבין את עצמך. מכאן תצאי לדרך החיים שלך, שמתאימה לך ונכונה לך. לשאלה שלך, במה לרכז כוחות? התשובה שלנו ברורה! להתמקד במה שאת הכי טובה בו. עלינו להתקדם בעצמה ובשמחה וזה מתרחש כאשר אנחנו בטוב ביותר שלנו. אנחנו מאמינים שמתוך ההתחזקות בטוב ובמוצלח שלנו מקבלים הרבה יותר כוח ויכולת לחזק את החסר, ומתוך ההתקדמות בטוב, הרע מתוקן מאליו (מי שמבין ושמח בתפילתו ממילא מוצא כוח לקום לתפילה). בכל מקרה (בין אם יש לנו:  נשמות תהו  או  תיקון,  כלים  ו- אורות,  בינה  ו דעת.) אנחנו נמצאים כאן כדי לתקן בכל מה שאפשר, ברוח ובחומר. אין להפריד ביניהם. תיקון אמיתי בחומר הוא ביטוי של הרוח (לעמול בעשית חסד זו פעולה רוחנית!). אין תיקון רוחני אמיתי שלא תהיה לו השלכה לעשיה חומרית (מי שמאמין בחסד משקיע כוחות בעשית חסד!). לכי בכוחך זה והושעת את ישראל.
שאלה: קיום אלוהים: אני בן 32 אב בפעם הראשונה ואני סובל ממשבר אמונה קשה מאוד אמנם אינני בא ממשפחה דתית אך תמיד הקפדנו על חגי ישראל ושבת ועכשיו אני חושש שאני מטיל ספק בכל מה שלימדו אותי על היהדות ועל אלוהים עצם המחשבות על כך גורמות לי ללחצים תכופים בחזה ולבכי לעיתים תכופות אני פוחד ולא יודע מה לעשות אם קיים אלוהים למה יש שטוענים ומביאים הוכחות שנוגדות את הקיום שלו וכן הלאה אני כבר מיואש אשמח לתשובה
תשובה: גם אצל אנשים מאוד מאמינים עולות לעיתים מחשבות של כפירה ודאגות שונות שקשורות בחיי האמונה. אבל אתה מתאר תגובה מאוד קיצונית מבחינה רגשית: "לחצים תכופים בחזה ולבכי לעיתים תכופות אני פוחד". אינני מבין גדול במצבים נפשיים ורגשיים, אבל יש רושם שהקושי האמתי שלך נמצא במשבר רגשי - נפשי שעובר עליך ושורשיו אינם בעיות אמונה. המתח שנלווה למשבר מצטייר אצלך כמתח בשאלות אמונה. לכן נראה לי שגם אם תקבל תשובות מצויינות לשאלות שלך באמונה - המתח לא ירגע. תוכל לזכות לשלוות נפש לאחר שתערוך בירור נפשי רגשי לעצמך - לשם כך צריך לפנות לפסיכולוג. מכל מקום - כדי שתוכל להרוות נפשך במצוקה האמונית עיין יש שפע תשובות בשאלות אמונה רבות - אתה יכול לעשות חיפוש באתר כיפה "אמונה" ולמצוא עוד שפע תשובות והסברים.
שאלה: דגים באקווריום: מה היהדות אומרת על גידול דגים בבית? יש איסור על זה? אני מעוניין לשמוע פרטים. יום טוב
תשובה: אין כל איסור על גידול דגים בבית. אני מבקש להעיר על ניסוח השאלה: "מה היהדות אומרת על." היהדות איננה גוף חד חד ערכי, בעל דעה אחת והשקפה עולם אחידה בכל התחומים והפינות. חכמינו לימדו אותנו כי "כשם שפרצופיהם של אנשים שונים- כך דעותיהם שונות". האם כל הרבנים ששמעת עליהם קוראים להצביע עבור אותה מפלגה? מדוע לא? אתה מבין שיש שוני בדעות הפוליטיות. אולי לא באותה מידה, אבל יש גם שוני בתפיסת העולם ההלכתית. אין פוסק שיתיר להבעיר אש בשבת, או לכתוב בשבת. אבל לגבי הרבה דברים, אתה יכול לשמוע פסיקות הלכה שונות.
שאלה: דגים באקווריום: מה היהדות אומרת על גידול דגים בבית? יש איסור על זה? אני מעוניין לשמוע פרטים. יום טוב
תשובה: לא שמעתי על איזו שהיא בעיה הלכתית בגידול דגים באקווריום. יש פרטי הלכה שצריך לדעת: מה שקשור לטיפול בהם בשבת ולראות שהמזון שלהם כשר לפסח בפסח.
שאלה: דגים באקווריום: מה היהדות אומרת על גידול דגים בבית? יש איסור על זה? אני מעוניין לשמוע פרטים. יום טוב
תשובה: בעניין גידול דגי נוי, הרב עובדיה פסק שמותר: ".אבל באמת רוב סוגי הדגים שנמכרים לנוי, אין דרך לאכלם כלל, ולפיכך נראה שמותר מן הדין לגדלם." (התשובה התקבלה מהרב ד"ר חזות גבריאל) רבני ורבניות בית הלל עונים לשו"ת גם בפייסבוק -